RBF เปิดสวย! Pre Open แตะ 4.02 บ. เหนือจอง 22%
RBF เปิดสวย! Pre Open แตะ 4.02 บ. เหนือจอง 22% โดยจำนวนหุ้นที่มีการซื้อขายก่อนเปิดตลาดประมาณ 45.07 ล้านหุ้น ด้านฝั่งซื้อ (Bid) ประมาณ 24.15 ล้านหุ้น ส่วนฝั่งขาย (Offer) ประมาณ 24.37 ล้านหุ้น โดยมี บริษัท แอสเซท โปร แมเนจเม้นท์ จำกัด (APM) ในฐานะที่ปรึกษาทางการเงิน
24 ต.ค. 2562

ผู้สื่อข่าวรายงานว่า บริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF  มีราคาหุ้นก่อนเปิดตลาด (Pre Open) 5 นาทีอยู่ที่ 4.02 บาท จากราคา IPO ที่ 3.30 บาท โดยจำนวนหุ้นที่มีการซื้อขายก่อนเปิดตลาดประมาณ 45.07 ล้านหุ้น ด้านฝั่งซื้อ (Bid) ประมาณ 24.15 ล้านหุ้น ส่วนฝั่งขาย (Offer) ประมาณ 24.37 ล้านหุ้น โดยมี บริษัท แอสเซท โปร แมเนจเม้นท์ จำกัด (APM) ในฐานะที่ปรึกษาทางการเงิน
อนึ่ง RBF เป็นผู้ผลิตและจำหน่ายวัตถุที่ใช้เป็นส่วนผสมในอาหาร (Food Ingreadients) ให้กับลูกค้าอุตสาหกรรมเป็นหลัก รวมถึงผลิตตามคำสั่งซื้อ (Made to order) นอกจากนี้ยังมีผลิตภัณฑ์ภายใต้ตราสินค้าของบริษัท ได้แก่ “อังเคิลบาร์นส์”  “เบสท์  โอเดอร์”  “ก๊อปจัง” “Haeyo” “Angelo” และ “Aroi Mak Mak”
ทั้งนี้ บริษัทแบ่งกลุ่มผลิตภัณฑ์ออกเป็น 6 กลุ่ม คือ กลุ่มวัตถุแต่งกลิ่นและรส และสีผสมอาหาร กลุ่มแป้งและซอส กลุ่มผลิตภัณฑ์อบแห้ง กลุ่มผลิตภัณฑ์อาหารแช่แข็ง กลุ่มบรรจุภัณฑ์พลาสติก และกลุ่มผลิตภัณฑ์ซื้อมาเพื่อจำหน่าย ปัจจุบันบริษัทส่งออกผลิตภัณฑ์ไปขายทั่วโลก อาทิ มาเลเซีย อินโดนีเซีย ลาว กัมพูชา เวียดนาม เมียนมาร์ ประเทศแถบตะวันออกกลางและเอเชียใต้ ทั้งสหรัฐอาหรับเอมิเรต คูเวต อินเดีย ปากีสถาน รวมไปถึงออสเตรเลีย ญี่ปุ่น จีน รัสเซีย  อังกฤษ เยอรมันและสหรัฐอเมริกา